CELEX: 62013CA0297
Language: el
Date: 2014-05-15 00:00:00
Title: Υπόθεση C-297/13: Απόφαση του Δικαστηρίου (τέταρτο τμήμα) της 15ης Μαΐου 2014 [αίτηση του Finanzgericht München (Γερμανία) για την έκδοση προδικαστικής αποφάσεως] — Data I/O GmbH κατά Hauptzollamt München (Προδικαστική παραπομπή — Δασμολογική κατάταξη — Κοινό δασμολόγιο — Συνδυασμένη Ονοματολογία — Τμήμα XVI, σημείωση 2 — Κλάσεις 8422, 8456, 8473, 8501, 8504, 8543, 8544 και 8473 — Έννοια των «μερών» και των «ειδών»  — Μέρη και εξαρτήματα (κινητήρες, μονάδες τροφοδότησης ισχύος, lasers, γεννήτριες, καλώδια και heat-sealer) που προορίζονται για τη λειτουργία συστημάτων προγραμματισμού — Δεν υφίσταται κατά προτεραιότητα κατάταξη στην κλάση 8473 σε σχέσﾷ με τις άλλες κλάσεις των κεφαλαίων 84 και 85)

7.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/10
            
         Απόφαση του Δικαστηρίου (τέταρτο τμήμα) της 15ης Μαΐου 2014 [αίτηση του Finanzgericht München (Γερμανία) για την έκδοση προδικαστικής αποφάσεως] — Data I/O GmbH κατά Hauptzollamt München
   (Υπόθεση C-297/13) (1)
   
   ((Προδικαστική παραπομπή - Δασμολογική κατάταξη - Κοινό δασμολόγιο - Συνδυασμένη Ονοματολογία - Τμήμα XVI, σημείωση 2 - Κλάσεις 8422, 8456, 8473, 8501, 8504, 8543, 8544 και 8473 - Έννοια των «μερών» και των «ειδών» - Μέρη και εξαρτήματα (κινητήρες, μονάδες τροφοδότησης ισχύος, lasers, γεννήτριες, καλώδια και heat-sealer) που προορίζονται για τη λειτουργία συστημάτων προγραμματισμού - Δεν υφίσταται κατά προτεραιότητα κατάταξη στην κλάση 8473 σε σχέση με τις άλλες κλάσεις των κεφαλαίων 84 και 85))
   2014/C 212/10
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht München
   
      Διάδικοι στην υπόθεση της κύριας δίκης
   
   Data I/O GmbH
   
      κατά
   
   Hauptzollamt München
   
      Αντικείμενο
   
   Αίτηση προδικαστικής αποφάσεως — Finanzgericht München — Ερμηνεία του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256, σ. 1), όπως τροποποιήθηκε με τους κανονισμούς (ΕΚ) της Επιτροπής 2031/2001, της 6ης Αυγούστου 2001 (ΕΕ L 279, σ. 1), 1832/2002 της 1ης Αυγούστου 2002 (ΕΕ L 290, σ. 1), 1789/2003, της 11ης Σεπτεμβρίου 2003 (ΕΕ L 281, σ. 1), καθώς και 1810/2004, της 7ης Σεπτεμβρίου 2004 (ΕΕ L 327, σ. 1) και, ιδίως του τμήματος XVI, σημείωση 2, στοιχεία α' και β' — Κατάταξη μερών και εξαρτημάτων (κινητήρες, γεννήτριες, λέιζερ, καλώδια, και heat sealers) προοριζομένων για συστήματα προγραμματισμού στην κλάση 8473 — Ενδεχόμενη προτεραιότητα αυτής της κλάσεως έναντι άλλων κλάσεων των κεφαλαίων 84 και 85
   
      Διατακτικό
   
   Η σημείωση 2, στοιχείο α', του τμήματος XVI της Συνδυασμένης Ονοματολογίας που περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε διαδοχικώς με τον κανονισμό (ΕΚ) 2031/2001 της Επιτροπής, της 6ης Αυγούστου 2001, τον κανονισμό (ΕΚ) 1832/2002 της Επιτροπής, της 1ης Αυγούστου 2002, τον κανονισμό (ΕΚ) 1789/2003 της Επιτροπής, της 11ης Σεπτεμβρίου 2003, και με τον κανονισμό (ΕΚ) 1810/2004 της Επιτροπής, της 7ης Σεπτεμβρίου 2004, έχει την έννοια ότι προϊόν δυνάμενο να καταταγεί ταυτόχρονα στην κλάση 8473 της ονοματολογίας αυτής, ως μέρος μηχανής που υπάγεται στην κλάση 8471 της εν λόγω ονοματολογίας, και σε μία από τις κλάσεις 8422, 8456, 8501, 8504, 8543 και 8544 της ίδιας ονοματολογίας, ως αυτοτελές είδος, πρέπει να καταταγεί, αυτό καθεαυτό, σε μία από τις τελευταίες αυτές κλάσεις, ανάλογα με τα ίδια χαρακτηριστικά του.
   
      (1)  ΕΕ C 260 της 7.9.2013.